Abrahamius Galicensis

Abrahamius Galicensis, die 20 Iulii anno 1375 mortuus, est sanctus Ecclesiae Orthodoxae Russicae, Sergii Rhadoneziani discipulus. Die 20 IuliiCalendario Iuliano, scilicet 2 Augusti Gregoriano. memoria sancti Abrahamii colitur.

Vita

Abrahamius in Monasterio Pečerensi Novogardiae Inferioris primo monachus fuerat, post ad sanctum Sergium migravit. Sergio benedicente in ducatum Galiciensem profectus est, ubi in Kostroma et ad lacum Tchuhlomensem prope Tchuhlomam urbem quattuor monasteria condidit, quorum tria usque ad saeculum XVIII existebant, quartum maximum, Monasterium Patrocinii Dei Genetricis Gorodecense, ubi Abrahamius et mortuus est, etiam nunc floret. Vita Abrahamii adhuc inedita a Protasio hegumeno huius monasterii annis a 1548 ad 1553 composita est. Imago thaumaturga Dei Genetricis Galicensis, quae in monasterio colitur, Abrahamio primo apparuit.

Notae

Nexus externi
 De Protasio et vita Abrahamii 
 De Abrahamio in Encyclopaedia Orthodoxa 

Categoria:Sancti
Categoria:Ecclesia Orthodoxa Russica